
[bookmark: _Toc503961127]Pailgintos dienos sportinės – meninės krypties modelis.
Šilutės Žibų pradinėje mokykloje įgyvendinant pailgintos dienos sportinės – meninės krypties modelį formalusis ugdymas vykdomas pirmoje dienos pusėje. Antroje dienos pusėje vykdomas neformalusis mokinių švietimas, priežiūra, švietimo pagalba vaikui. Antros dienos pusės veikla nėra privaloma visiems mokiniams. 
Tikslinė grupė – Šilutės Žibų pradinės mokyklos 1–4 klasių mokiniai.
Trukmė: bendrojo ugdymo pamokos prasideda įprasta tvarka 8.00 val. ryte. Antroji dienos dalis prasideda po pamokų ir tęsiasi iki 16.00–17.00 val.
Veiklų organizavimas. Rytinėje dienos dalyje organizuojamas įprastas ugdymo procesas. Atsižvelgiant į tėvų ir vaikų poreikius vaikas gali likti mokykloje ir pasibaigus formalaus ugdymo procesui ir dalyvauti neformaliojo vaikų švietimo, pažintinėje veikloje, gauti priežiūros paslaugas ir kt. Šioje dienos dalyje gali būti teikiama švietimo pagalba vaikui (pagalbos specialistų konsultacijos, mokymosi pagalba, savarankiškas mokymasis / pamokų ruoša). Pirmadieniais–ketvirtadieniais veiklos pradedamos  vykdyti po 5 pamokų nuo 13.00 iki 17.00 val., o penktadieniais – po 4 pamokų nuo 12.00 iki 16.00 val. Visos paslaugos finansuojamos iš valstybės / savivaldybės lėšų. 
VDM klases lankys skirtingo amžiaus vaikai. Šilutės Žibų pradinėje mokykloje formuojamos dvi VDM klasės, kurias lankys ne mažiau kaip 12 ir ne daugiau kaip 24 mokiniai.
Antroje dienos pusėje į neformaliojo vaikų švietimo veiklas ir vaikų priežiūros paslaugų teikimą bus įtraukti socialiniai partneriai: Šilutės rajono savivaldybės Fridricho Bajoraičio viešoji biblioteka, Šilutės kultūros centras, Šilutės Hugo Šojaus muziejus, Šilutės sporto mokykla, Šilutės meno mokykla. 
Organizuojant antrosios dienos dalies veiklas bus sudaromos sąlygos vaikui pailsėti (numatytos pertraukas, galimybė pažaisti, sportuoti lauke ir kt.), galimybė pabūti vienam ramybėje ir užtikrinti neformaliojo švietimo veiklų įvairovę. Užsiėmimai vyks mokyklos erdvėse, pritaikytose skirtingo pobūdžio veikloms įgyvendinti ir už mokyklos ribų.

	Veiklų galimas išdėstymas
	Veiklos pobūdis

	Pirmadienis– ketvirtadienis
8.00–13.00
Penktadienis 
8.00–12.00
	Pirmadieniais–ketvirtadieniais 5 pamokos; integruojamos ir prevencinės programos. 
Bendra pertraukų trukmė – 1 val. 15 min.
Penktadieniais 4 pamokos, integruojamos ir prevencinės programos.
Bendra pertraukų trukmė – 1 val.

13.00–13.50
Penktadienis 
12.00–12.50
	Mokinių priežiūra po pamokų. Savarankiškas mokinių mokymasis, knygų skaitymas, švietimo pagalbos užsiėmimai, neformaliojo vaikų švietimo užsiėmimai, individuali veikla, žaidimai,  poilsis.

14.00–14.20

14.20–15.30

16.30–17.00
Penktadienis 
15.30–16.00
	Nebaigtų darbų laikas, mokinių priežiūra. 

